CELEX: 32019D0613(01)
Language: mt
Date: 2019-06-04 00:00:00
Title: Deċiżjoni ta’ Implimentazzjoni tal-Kummissjoni tal-4 ta’ Ġunju 2019 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda ta’ Speċifikazzjoni tal-Prodott għal isem fis-settur tal-inbid kif imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Vigneti delle Dolomiti/Weinberg Dolomiten (IĠP))

13.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 197/2
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tal-4 ta’ Ġunju 2019
         dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda ta’ Speċifikazzjoni tal-Prodott għal isem fis-settur tal-inbid kif imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill
         (Vigneti delle Dolomiti/Weinberg Dolomiten (IĠP))
         (2019/C 197/02)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikulari l-Artikolu 97(3) tiegħu,
         Billi:
         
                     (1)
                  
                  
                     L-Italja bagħtet applikazzjoni għal emenda tal-Ispeċifikazzjoni tal-Prodott għall-isem “Vigneti delle Dolomiti”/“Weinberg Dolomiten” skont l-Artikolu 105 tar-Regolament (UE) Nru 1308/2013.
                  
               
                     (2)
                  
                  
                     Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, fl-Artikolu 97(1) u fl-Artikoli 100, 101 u 102 tar-Regolament (UE) Nru 1308/2013 ġew issodisfati.
                  
               
                     (3)
                  
                  
                     Sabiex tippermetti t-tressiq ta’ dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, l-applikazzjoni għal emenda tal-Ispeċifikazzjoni tal-Prodott għall-isem “Vigneti delle Dolomiti”/“Weinberg Dolomiten” jenħtieġ li tiġi ppubblikata f’Il-Ġurnal Uffiċjali tal-Unjoni Ewropea,
                  
               IDDEĊIDIET KIF ĠEJ:
         
            Artikolu Uniku
            L-applikazzjoni għal emenda tal-Ispeċifikazzjoni tal-Prodott għall-isem “Vigneti delle Dolomiti”/“Weinberg Dolomiten” (IĠP), skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
            Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt ta’ oġġezzjoni għall-emenda tal-Ispeċifikazzjoni tal-Prodott kif imsemmi fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Ġunju 2019.
            
               
                  Għall-Kummissjoni
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
      
      
         
            ANNESS
            APPLIKAZZJONI GĦAL EMENDA TAL-UNJONI GĦALL-ISPEĊIFIKAZZJONI TAL-PRODOTT
            
               “VIGNETI DELLE DOLOMITI”/“WEINBERG DOLOMITEN”
            
            
               PGI-IT-A0755-AM02
            
            
               Data tal-applikazzjoni: 14.4.2015
            
            1.   Regoli applikabbli għall-emenda
            
            L-Artikolu 105 tar-Regolament (UE) Nru 1308/2013 – Emenda mhux minuri
            2.   Deskrizzjoni u raġunijiet għall-emenda
            
            2.1.   Żieda ta’ kategoriji ġodda ta’ nbid frizzanti
            
            L-emenda tikkonċerna ż-żieda tal-kategoriji li ġejjin ta’ nbid frizzanti
            
                        —
                     
                     
                        “inbid frizzanti” abjad u rożè;
                     
                  
                        —
                     
                     
                        “inbid frizzanti ta’ kwalità” abjad u rożè;
                     
                  
                        —
                     
                     
                        “inbid frizzanti aromatiku ta’ kwalità” abjad.
                     
                  Raġunijiet: Għal aktar minn seklu, ħafna nbejjed frizzanti ewlenin ġew prodotti fil-provinċja ta’ Trento permezz tal-metodu tal-fermentazzjoni sekondarja fil-flixkun; aktar reċentement, għadd sinifikanti ta’ nbejjed frizzanti ġeneriċi u varjetali bdew jiġu prodotti fis-snin 50/60 permezz tal-metodu tal-fermentazzjoni sekondarja f’kontenituri kbar (il-proċess ta’ Charmat). Fil-provinċja ta’ Trento biss, din il-produzzjoni attwalment tammonta għal madwar 3,5 miljun flixkun, filwaqt li sehem konsiderevoli minnhom huwa eliġibbli li juża l-IĠP inkwistjoni, peress li għandu l-karatteristiċi meħtieġa.
            Permezz ta’ din it-talba għal emenda, qed jiġi propost li l-parti t’hawn fuq tingħata livell ogħla ta’ protezzjoni u rabta aktar mill-qrib mat-territorju ta’ oriġini billi din tiġi inkluża fl-Ispeċifikazzjoni tal-Prodott għall-IĠP “Vigneti delle Dolomiti”, billi din tiġi soġġetta għall-istess regoli li ilhom żmien twil japplikaw għal inbejjed bla gass u semifrizzanti.
            Għadd żgħir ta’ impriżi jammontaw għall-akbar produzzjoni ta’ nbejjed frizzanti permezz tal-proċess ta’ Charmat. Madankollu, meta r-rendiment tal-impriżi jkun baxx, qed isir dejjem aktar komuni li dawn ikollhom stabbilimenti ta’ parti terza jwettqu l-ipproċessar f’isimhom, minħabba l-ispejjeż għoljin ta’ investiment meħtieġa biex l-impriżi jiksbu s-sistemi u t-teknoloġiji meħtieġa biex jagħmlu dan it-tip ta’ produzzjoni. Għalhekk, hemm għadd dejjem akbar ta’ impriżi li jixtiequ jkomplu jtejbu l-inbejjed tagħhom stess billi jipproċessawhom fi nbid frizzanti permezz tal-fermentazzjoni sekondarja f’awtoklavi.
            Din hija wkoll ir-raġuni għaliex ġie propost li l-ipproċessar fi nbid frizzanti jkun jista’ jsir f’kull post fir-reġjuni tal-Veneto u tal-Lombardia minn impriżi li jkunu jistgħu juru tradizzjoni tal-produzzjoni ta’ nbejjed tal-IĠP “Vigneti delle Dolomiti” u/jew jipproċessawhom fi nbejjed semifrizzanti matul l-aħħar ħames snin tal-għasra.
            Minbarra li tagħti lill-konsumaturi indikazzjoni preċiża tal-oriġini ġeografika tal-prodott, il-possibbiltà li dawn il-prodotti jiġu kklassifikati taħt l-IĠP “Vigneti delle Dolomiti” għandha tiġġustifika wkoll żieda fil-valur tal-prodott f’termini tal-pożizzjonament tiegħu fuq l-iskala tal-prezz, b’aġġustament kemm fil-prezz għal kull flixkun kif ukoll, bħala konsegwenza, fil-valur tal-għeneb li jintuża.
            Barra minn hekk, id-distinzjoni li tingħata mill-isem tal-IĠP “Vigneti delle Dolomiti” tippermetti lill-produzzjoni lokali tispikka mill-firxa wiesgħa ta’ nbejjed frizzanti ġeneriċi jew varjetali anonimi, u tevita li l-politika tal-prezzijiet tiġi imposta mill-preżenza mifruxa ta’ tali prodotti fis-suq.
            Din l-emenda tikkonċerna l-Artikoli 2, 6 u 8 tal-Ispeċifikazzjoni tal-Prodott u t-taqsimiet li ġejjin tad-Dokument Uniku: il-punti 2.3. Il-kategorija tal-prodotti tad-dwieli, 2.4. Id-deskrizzjoni tal-inbejjed, 2.5.1. Prattiki enoloġiċi speċifiċi u 2.8. Ir-rabta maż-żona ġeografika.
            2.2.   L-inklużjoni ta’ varjetajiet ġodda fil-kombinazzjoni tal-varjetajiet tal-għeneb
            
            L-emenda tikkonċerna l-inklużjoni fil-kombinazzjoni tal-varjetajiet tal-għeneb tal-varjetajiet li ġejjin, li ġew introdotti reċentement fil-provinċji li jinsabu fiż-żona tal-produzzjoni tal-IĠP “Vigneti delle Dolomiti”:
            
                        —
                     
                     
                        BRONNER (B)/(Bolzano u Trento);
                     
                  
                        —
                     
                     
                        CARMENÈRE (N)/(Bolzano);
                     
                  
                        —
                     
                     
                        DIOLINOIR (N)/(Bolzano);
                     
                  
                        —
                     
                     
                        HELIOS (B)/(Trento);
                     
                  
                        —
                     
                     
                        JOHANNITER (B)/(Trento);
                     
                  
                        —
                     
                     
                        SOLARIS (B)/(Bolzano u Trento);
                     
                  
                        —
                     
                     
                        TURCA (N)/(Trento).
                     
                  Għalhekk, dawn il-varjetajiet il-ġodda tal-għeneb jiżdiedu ma’ dawk li huma diġà permessi għall-provinċji rilevanti.
            L-emenda proposta hija partikolarment sinifikanti, peress li dawn l-ibridi interspeċifiċi ta’ Vitis Vinifera u speċijiet oħrajn tal-ġeneru Vitis huma naturalment reżistenti għall-patoġeni ewlenin tad-dwieli (Plasmopara viticola u Uncinula necator) u għalhekk ma jirrikjedux trattamenti kimiċi. Din il-karatteristika partikolari tfisser li dawn jitkabbru prinċipalment qrib iż-żoni “sensittivi”, bħal skejjel, żoni mibnija, faċilitajiet sportivi, rotot taċ-ċiklisti, eċċ.
            Għalhekk, filwaqt li jitqiesu dawn il-kwalitajiet ambjentali, iż-żieda fiż-żona mħawla bil-varjetajiet inkwistjoni u r-riżultati favorevoli miksuba mill-vinifikazzjoni ta’ dawn il-varjetajiet innovattivi, din l-emenda għandha l-għan li tagħti l-livell meħtieġ ta’ rikonoxxibbiltà u protezzjoni lil dawn il-prodotti wkoll.
            Il-possibbiltà li l-inbejjed tal-IĠP jitqiegħdu fis-suq bl-ismijiet ta’ dawn il-varjetajiet fuq it-tikketti tagħhom iżid il-valur tagħhom.
            Il-possibbiltà li dawn il-varjetajiet jissemmew fuq it-tikketta, flimkien mal-Indikazzjoni Ġeografika “Vigneti delle Dolomiti”, ittejjeb il-valur tal-prodotti individwali. Wieħed għandu jżomm f’moħħu li xi drabi dawn il-varjetajiet ma jkunux magħrufa jew apprezzati ħafna mill-konsumaturi għaliex, s’issa, ma kienx possibbli li dawn jissemmew fuq it-tikketti tal-inbejjed ikkonċernati.
            Din l-emenda tikkonċerna l-Artikolu 2 tal-Ispeċifikazzjoni tal-Prodott u t-Taqsima 2 tad-Dokument Uniku, il-punt 2.7. Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed.
            2.3.   Il-produzzjoni tal-inbejjed li jkollhom l-isem tal-varjetajiet tal-għeneb “Bianchetta Trevigiana” jew “Pavana” fuq it-tikketta
            
            It-tipi ta’ nbid li jkollhom l-isem tal-varjetajiet tal-għeneb li ġejjin fuq it-tikketti tagħhom għandhom jiżdiedu mal-kategoriji “Inbid” u “Inbid semifrizzanti”:
            
                        —
                     
                     
                        BIANCHETTA TREVIGIANA (B);
                     
                  
                        —
                     
                     
                        PAVANA (N).
                     
                  Raġunijiet: L-emenda proposta tippermetti l-produzzjoni tal-inbejjed miksuba mill-varjetajiet “Bianchetta Trevigiana” u “Pavana”, u li dawn il-varjetajiet ikunu speċifikati fuq it-tikketta f’konformità mar-regoli rilevanti tal-Unjoni Ewropea.
            Dan għaliex il-varjetajiet inkwistjoni diġà kienu inklużi fil-kombinazzjoni tal-varjetajiet tal-għeneb stabbiliti fl-Ispeċifikazzjoni tal-Prodott tal-IĠP “Vigneti delle Dolomiti” għall-produzzjoni tat-tipi bojod u ħomor/rożè rispettivament. Għalhekk, l-għan ta’ din l-emenda huwa li tippermetti l-indikazzjoni tal-ismijiet ta’ dawk iż-żewġ varjetajiet fuq it-tikketti tal-inbejjed rilevanti, fl-interess tal-produtturi.
            B’mod speċifiku, f’din it-taqsima tad-Dokument Uniku, iż-żewġ varjetajiet tal-għeneb imsemmija hawn fuq mhumiex inklużi fil-lista tal-varjetajiet tal-għeneb li huma pprojbiti milli jiġu speċfikati fuq it-tikkettar.
            Din l-emenda tikkonċerna l-Artikolu 2 tal-Ispeċifikazzjoni tal-Prodott u t-Taqsima 2 tad-Dokument Uniku, il-punt 2.9. Rekwiżiti addizzjonali.
            2.4.   Derogi li jippermettu l-ipproċessar tal-inbid fi nbid frizzanti u semifrizzanti fir-reġjuni tal-viċinat
            
            L-Ispeċifikazzjoni tal-Prodott diġà tippermetti t-twettiq tal-proċessi ta’ vinifikazzjoni normali għall-inbejjed mingħajr gass fir-reġjuni tal-viċinat (fil-Veneto u fil-Lombardia), sakemm l-impriżi kkonċernati jkunu jistgħu juru tradizzjoni mingħajr waqfien ta’ produzzjoni ta’ inbejjed tal-IĠP “Vigneti delle Dolomiti” matul l-aħħar ħames snin tal-għasra.
            L-għan ta’ din l-emenda huwa li tippermetti l-ipproċessar tal-inbid fi nbid semifrizzanti u frizzanti fl-istess żona bħal dik li tiġi permessa għall-inbejjed mingħajr gass.
            Raġunijiet: Il-possibbiltà li l-inbid jiġi pproċessat fi nbid frizzanti u semifrizzanti fir-reġjuni tal-viċinat hija ġġustifikata u konsistenti mal-fatt li l-proċessi normali tal-vinifikazzjoni jistgħu jitwettqu f’dawn ir-reġjuni (kif stabbilit diġà fl-Ispeċifikazzjoni). Wieħed għandu jżomm f’moħħu li tali proċessi ma jitqisux bħala stadji ta’ wara l-vinifikazzjoni, iżda minflok bħala parti integrali tal-produzzjoni tal-inbid, u għalhekk jistgħu jitwettqu biss fiż-żona tal-produzzjoni tal-inbid identifikata.
            Barra minn hekk, meta l-impriżi jkollhom rendiment baxx ta’ nbejjed semifrizzanti u frizzanti, qed isir dejjem aktar komuni li dawn ikollhom stabbilimenti ta’ parti terza jwettqu l-ipproċessar f’isimhom, minħabba l-ispejjeż għoljin ta’ investiment meħtieġa biex l-impriżi jiksbu s-sistemi u t-teknoloġiji meħtieġa biex iwettqu tali pproċessar. Hija l-prattika normali li l-operaturi lokali jitolbu lid-ditti fir-reġjuni tal-viċinat tal-Veneto u tal-Lombardia jwettqu tali pproċessar, speċjalment fil-każ ta’ rendiment baxx.
            Din l-emenda tikkonċerna l-Artikolu 5 tal-Ispeċifikazzjoni tal-Prodott u t-Taqsima 2 tad-Dokument Uniku, il-punt 2.9. Rekwiżiti addizzjonali.
            2.5.   Il-prassi enoloġika tat-taħlit tal-inbejjed u tal-most
            
            Il-paragrafu dwar il-prassi enoloġika tat-taħlit tal-inbejjed u tal-most, inkluż ma’ prodotti li joriġinaw barra miż-żona (sa massimu ta’ 15 %), ġie riformulat sabiex tiġi eskluża l-possibbiltà li jintużaw, anki biss parzjalment, l-inbejjed miksuba minn varjetajiet tal-għeneb differenti minn dawk li jistgħu jiktabbru fil-provinċji ta’ Trento, Bolzano u Belluno.
            Raġunijiet: L-emenda għandha l-għan li tagħti lill-operaturi informazzjoni aktar preċiża, minkejja li din hija aktar restrittiva meta mqabbla mal-Ispeċifikazzjoni preċedenti, dwar il-possibbiltajiet biex tintuża l-prattika tradizzjonali tat-taħlit. B’mod partikolari, l-emenda għandha l-għan li tevita li l-prattika tat-taħlit bl-użu ta’ varjetajiet tal-għeneb differenti minn dawk li jistgħu jitkabbru fiż-żona taffettwa b’mod negattiv il-karatterizzazzjoni u l-karatteristiċi tipiċi tal-inbejjed inkwistjoni.
            Din l-emenda tikkonċerna l-Artikolu 5 tal-Ispeċifikazzjoni tal-Prodott u t-Taqsima 2 tad-Dokument Uniku, il-punt 2.5.1. Prattiki enoloġiċi speċifiċi.
            DOKUMENT UNIKU
            1.   Isem/ismijiet għar-reġistrazzjoni
            
            
                         
                     
                     
                        Vigneti delle Dolomiti
                     
                  
                         
                     
                     
                        Weinberg Dolomiten
                     
                  2.   Tip ta’ indikazzjoni ġeografika
            
            IĠP - Indikazzjoni Ġeografika Protetta
            3.   Kategoriji tal-prodotti tad-dwieli
            
            
                     
                        1.
                     
                     
                        Inbid
                     
                  
                     
                        4.
                     
                     
                        Inbid frizzanti
                     
                  
                     
                        5.
                     
                     
                        Inbid frizzanti ta’ kwalità
                     
                  
                     
                        6.
                     
                     
                        Inbid frizzanti aromatiku ta’ kwalità
                     
                  
                     
                        8.
                     
                     
                        Inbid semifrizzanti
                     
                  
                     
                        15.
                     
                     
                        Inbid minn għeneb imqadded
                     
                  
                     
                        16.
                     
                     
                        Inbid minn għeneb misjur iżżejjed
                     
                  4.   Deskrizzjoni tal-inbid/inbejjed
            
            
               Vigneti delle Dolomiti Bianco li jappartjenu għall-kategoriji “Inbid” u “Inbid semifrizzanti”, li għandhom jew m’għandhomx indikazzjoni ta’ varjetà waħda jew żewġ varjetajiet tal-għeneb
            
            Dawn l-inbejjed il-bojod tat-tipi differenti juru firxa ta’ kuluri li tvarja minn isfar lewn it-tiben għal isfar dehbi, xi drabi bi ħjiel ta’ aħdar ċar jew kulur ir-ram bħal fil-każ tal-Pinot Grigio.
            L-aromi tal-inbejjed huma kkaratterizzati mis-sottilezza tagħhom, b’togħmiet ta’ frott li ġeneralment jirriflettu l-varjetà ewlenija tal-għeneb li ntużat fl-inbid, iżda wkoll il-“personalità” tipika tal-prodotti tal-muntanji.
            It-togħma tal-inbejjed, li tista’ tvarja minn qarsa għal ħelwa, hija armonjuża, strutturata tajjeb u b’ħafna togħma, u għandha bilanċ tajjeb f’termini tal-kontenut tal-alkoħol u l-aċidità.
            Fil-każ tal-inbid abjad semifrizzanti, il-preżenza tad-diossidu tal-karbonju ssaħħaħ il-freskezza u d-dinamiċità tiegħu.
            Meta jinħarġu għall-konsum, l-inbejjed il-bojod li jindikaw l-isem/ismijiet ta’ varjetà waħda jew żewġ varjetajiet tal-għeneb, minbarra l-kwalitajiet deskritti hawn fuq, ikollhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid.
            Qawwa alkoħolika totali minima skont il-volum: 10 %
            Estratt minimu mingħajr zokkor: 14,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Rosato li jappartjenu għall-kategoriji “Inbid” u “Inbid semifrizzanti”, li għandhom jew m’għandhomx indikazzjoni ta’ varjetà waħda jew żewġ varjetajiet tal-għeneb
            
            Dawn l-inbejjed rożè huma grupp ta’ prodotti “lesti għax-xorb” li jinkisbu primarjament mill-varjetajiet tal-għeneb Schiava, Merlot u Teroldego.
            Dawn l-inbejjed għandhom kulur roża li jvarja fl-intensità skont il-proċess tal-vinifikazzjoni u t-tul ta’ żmien ta’ kuntatt mal-qxur.
            L-aroma hija fina u delikata bi ħjiel pjaċevoli ta’ frott.
            It-togħma hija friska u armonjuża b’aċidità bbilanċjata, u tista’ tvarja minn xotta għal ħelwa.
            Fil-każ tal-inbid semifrizzanti, il-preżenza tad-diossidu tal-karbonju ssaħħaħ il-freskezza u d-dinamiċità tiegħu.
            Meta jinħarġu għall-konsum, l-inbejjed rożè li jindikaw l-isem/ismijiet ta’ varjetà waħda jew żewġ varjetajiet tal-għeneb, minbarra l-kwalitajiet deskritti hawn fuq, ikollhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid.
            Qawwa alkoħolika totali minima skont il-volum: 10 %
            Estratt minimu mingħajr zokkor: 15,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Rosso li jappartjenu għall-kategoriji “Inbid” u “Inbid semifrizzanti”, li għandhom jew m’għandhomx indikazzjoni ta’ varjetà waħda jew żewġ varjetajiet tal-għeneb
            
            Dawn l-inbejjed għandhom kulur aħmar lewn ir-rubini li jvarja fl-intensità, xi drabi bi ħjiel ta’ oranġjo jekk ikun immaturat. L-aroma tagħhom ġejja mid-dwieli, b’xi drabi tkun togħma delikata ħafna jew togħma ta’ frott; skont il-varjetà tal-għeneb li ntużat biex jiġu prodotti, dawn jista’ jkollhom aromi tal-frott li jvarjaw fl-intensità u li jkunu żviluppati sew jekk l-inbid ikun immaturat.
            It-togħma hija armonjuża, b’palat qawwi, xi drabi ftit morra u awstera, u tista’ tvarja minn qarsa għal ħelwa.
            L-inbid aħmar “Novello” jesprimi l-aromi u t-togħmiet assoċjati mat-teknika partikolari tal-maċerazzjoni tal-karbonju li ntużat biex jiġi prodott inbid mill-għeneb, li jsaħħaħ il-profil etiliku tal-inbid u n-noti tipiċi tal-varjetà tal-għeneb.
            Fil-każ tal-inbid semifrizzanti, il-preżenza tad-diossidu tal-karbonju ssaħħaħ id-dinamiċità tiegħu.
            Meta jinħarġu għall-konsum, l-inbejjed ħomor li jindikaw l-isem/ismijiet ta’ varjetà waħda jew żewġ varjetajiet tal-għeneb, minbarra l-kwalitajiet deskritti hawn fuq, għandhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid.
            Qawwa alkoħolika totali minima skont il-volum:
            
                        —
                     
                     
                        11 % fil-każ tat-tip “Vino Novello”
                     
                  
                        —
                     
                     
                        10 % għal tipi oħra
                     
                  Estratt minimu mingħajr zokkor: 18,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru, espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Bianco li jappartjenu għall-kategoriji (15) u (16) inkluż bit-terminu tradizzjonali “Passito” jew “Vino Passito”, mingħajr indikazzjoni tal-varjetà tal-għeneb
            
            Dawn l-inbejjed għandhom personalità u karattru kbar. Il-kulur ivarja minn isfar dehbi għal ambra.
            L-aroma hija delikata, fina u distintiva bi ħjiel ta’ għeneb imqadded, xi drabi pikkanti.
            It-togħma hija rikka, armonjuża, ta’ nbid minn għeneb imqadded u xi drabi alkoħolika; din tista’ tvarja minn qarsa għal ħelwa.
            Qawwa alkoħolika totali minima skont il-volum: 16 %
            Qawwa alkoħolika proprja minima skont il-volum: 9,0 % (inbid minn għeneb imqadded) u 12,0 % (inbid minn għeneb misjur iżżejjed)
            Estratt minimu mingħajr zokkor: 14,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Rosato li jappartjenu għall-kategoriji (15) u (16) inkluż bit-terminu tradizzjonali “Passito” jew “Vino Passito”, mingħajr indikazzjoni tal-varjetà tal-għeneb
            
            Dawn l-inbejjed għandhom personalità u karattru qawwijin. Il-kulur huwa roża li jvarja fl-intensità, u xi drabi jkollu sfumaturi oranġjo.
            L-aroma hija delikata, fina u distintiva bi ħjiel ta’ għeneb imqadded, xi drabi pikkanti.
            It-togħma hija rikka, armonjuża, ta’ nbid minn għeneb imqadded u xi drabi alkoħolika; din tista’ tvarja minn xotta għal ħelwa.
            Qawwa alkoħolika totali minima skont il-volum: 16 %
            Qawwa alkoħolika proprja minima skont il-volum: 9,0 % (inbid minn għeneb imqadded) u 12,0 % (inbid minn għeneb misjur iżżejjed)
            Estratt minimu mingħajr zokkor: 15,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru, espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Rosso li jappartjenu għall-kategoriji (15) u (16) inkluż bit-terminu tradizzjonali “Passito” jew “Vino Passito”, mingħajr indikazzjoni tal-varjetà tal-għeneb
            
            Dawn l-inbejjed għandhom personalità u karattru kbar. Il-kulur huwa aħmar lewn il-garnata, li xi drabi jkollu sfumaturi oranġjo.
            L-aroma hija delikata, fina u distintiva bi ħjiel ta’ għeneb imqadded, xi drabi pikkanti.
            It-togħma hija rikka, armonjuża, ta’ inbid minn għeneb imqadded u xi drabi alkoħolika; din tista’ tvarja minn qarsa għal ħelwa.
            Qawwa alkoħolika totali minima skont il-volum: 16 %
            Qawwa alkoħolika attwali minima skont il-volum: 9,0 % (inbid minn għeneb imqadded) u 12,0 % (inbid minn għeneb misjur iżżejjed)
            Estratt minimu mingħajr zokkor: 18,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        3,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Bianco li jappartjenu għall-kategoriji (4) Inbid frizzanti, (5) Inbid frizzanti ta’ kwalità u (6) Inbid frizzanti aromatiku ta’ kwalità, li għandhom jew m’għandhomx indikazzjoni ta’ varjetà waħda jew żewġ varjetajiet tal-għeneb
            
            L-inbid frizzanti huwa kkaratterizzat minn ragħwa dinamika u persistenti, u kulur li jvarja minn isfar lewn it-tiben għal isfar dehbi bi ħjiel ta’ aħdar ċar. Huwa kkaratterizzat mill-kwalitajiet partikolari tiegħu tas-sottillezza u l-eleganza. Għandu aroma distintiva, fina u delikata bi ħjiel tal-ħmira; l-inbid frizzanti aromatiku ta’ kwalità għandu l-aromi tipiċi tal-varjetà tal-għeneb Moscato Giallo. It-togħma hija fina, dinamika u tipika tal-varjetà tal-għeneb; f’termini tal-kontenut taz-zokkor, it-togħma tista’ tvarja minn qarsa għal ħelwa, jiġifieri bl-indikazzjoni minn “brut nature” għal “ħelwa”. Meta jinħarġu għall-konsum, l-inbejjed il-bojod frizzanti u frizzanti ta’ kwalità, jekk jindikaw l-isem/ismijiet ta’ varjetà waħda jew żewġ varjetajiet tal-għeneb, minbarra l-karatteristiċi msemmija hawn fuq, ikollhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid. L-inbid frizzanti aromatiku ta’ kwalità, li għandu jew li m’għandux l-indikazzjoni tal-varjetà tal-għeneb, irid ikollu l-karatteristiċi organolettiċi tal-varjetà tal-għeneb Moscato Giallo, li minnu jrid jinkiseb għalkollox. Qawwa alkoħolika totali minima skont il-volum: 11,0 %
            Qawwa alkoħolika proprja minima skont il-volum: 10,5 % (inbid frizzanti u nbid frizzanti ta’ kwalità) u 6,0 % (inbid frizzanti aromatiku ta’ kwalità)
            Aċidità totali minima: 4,5 g/l espressa bħala aċidu tartariku (inbid frizzanti u nbid frizzanti ta’ kwalità); 5,0 g/l espressa bħala aċidu tartariku (inbid frizzanti aromatiku ta’ kwalità)
            Estratt minimu mingħajr zokkor: 14,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                         
                     
                  
                        Aċidità totali minima
                     
                     
                        4,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            
               Vigneti delle Dolomiti Rosato li jappartjenu għall-kategoriji (4) Inbid frizzanti u (5) Inbid frizzanti ta’ kwalità, li għandhom jew m’għandhomx indikazzjoni ta’ varjetà waħda jew żewġ varjetajiet tal-għeneb
            
            L-inbid frizzanti huwa kkaratterizzat minn ragħwa dinamika u persistenti u minn kulur roża li jvarja fl-intensità. Dan huwa kkaratterizzat mill-kwalitajiet partikolari tiegħu tas-sottillezza u l-eleganza.
            Dan għandu aroma distintiva, fina u delikata bi ħjiel tal-ħmira.
            It-togħma hija fina, dinamika u tipika tal-varjetà tal-għeneb; f’termini tal-kontenut taz-zokkor, it-togħma tista’ tvarja minn qarsa għal ħelwa, jiġifieri bl-indikazzjoni minn “brut nature” għal “ħelwa”.
            Meta jinħarġu għall-konsum, l-inbejjed rożè frizzanti u frizzanti ta’ kwalità, jekk jindikaw l-isem/ismijiet ta’ varjetà waħda jew żewġ varjetajiet tal-għeneb, minbarra l-karatteristiċi msemmija hawn fuq, għandhom il-karatteristiċi organolettiċi tal-varjetà jew tal-varjetajiet rilevanti tal-għeneb li minnhom ikun inkiseb l-inbid.
            Qawwa alkoħolika totali minima skont il-volum: 11 %
            Estratt minimu mingħajr zokkor: 14,0 g/l
            
                        Karatteristiċi analitiċi ġenerali
                     
                  
                        Qawwa alkoħolika totali massima (f’% tal-volum)
                     
                     
                         
                     
                  
                        Qawwa alkoħolika proprja minima (f’% tal-volum)
                     
                     
                        10,5 
                     
                  
                        Aċidità totali minima
                     
                     
                        4,5  grammi għal kull litru espressa bħala aċidu tartariku
                     
                  
                        Aċidità volatili massima (f’milliekwivalenti għal kull litru)
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru)
                     
                     
                         
                     
                  Kull parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            5.   Prattiki tal-produzzjoni tal-inbid
            
            a.   Prattiki enoloġiċi essenzjali
            
            
               Il-prassi enoloġika tat-taħlit tal-most u tal-inbejjed
            
            Restrizzjonijiet rilevanti fuq il-prattiki enoloġiċi
            L-Ispeċifikazzjoni tal-Prodott tippermetti t-taħlit ta’ most u nbejjed sa massimu ta’ 15 %, skont il-leġiżlazzjoni rilevanti tal-Unjoni Ewropea, ma’ most u nbejjed, inkluż minn żoni Taljani oħra tal-vinikultura, sakemm ikunu nkisbu minn varjetajiet tal-għeneb mhux aromatiċi kklassifikati bħala “tajbin għall-kultivazzjoni” jew “taħt osservazzjoni” fil-provinċji ta’ Belluno, Bolzano u Trento.
            
               Il-prassi enoloġika tal-ipproċessar fi nbid frizzanti permezz tal-metodu tal-fermentazzjoni sekondarja f’awtoklavi
            
            Restrizzjonijiet rilevanti fuq il-prattiki enoloġiċi
            L-ipproċessar fi nbid frizzanti huwa permess b’mod esklużiv permezz tal-metodu tal-fermentazzjoni sekondarja f’kontenituri kbar (awtoklavi).
            b.   Rendimenti massimi għal kull ettaru
            
            It-tipi Vigneti delle Dolomiti Bianco, Rosato u Rosso mingħajr indikazzjoni tal-varjetà tal-għeneb
            23 000 kg ta’ għeneb għal kull ettaru
            Vigneti delle Dolomiti miksuba mill-varjetà tal-għeneb Moscato Rosa
            12 000 kg ta’ għeneb għal kull ettaru
            It-tipi ta’ Vigneti delle Dolomiti b’indikazzjoni ta’ varjetajiet tal-għeneb oħrajn permessi
            19 500 kg ta’ għeneb għal kull ettaru
            6.   Deskrizzjoni taż-żona demarkata
            
            Iż-żona tal-produzzjoni tal-għeneb fejn jiġu prodotti l-inbejjed “Vigneti delle Dolomiti” tkopri t-territorju sħiħ tal-provinċji awtonomi ta’ Trento u Bolzano u dak tal-provinċja ta’ Belluno fir-Reġjun tal-Veneto, li lkoll jagħmlu parti miż-żona tal-vitikultura tal-UE C I (B).
            7.   Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed
            
            
                         
                     
                     
                        Cabernet Franc N. - Cabernet
                     
                  
                         
                     
                     
                        Cabernet Sauvignon N. - Cabernet
                     
                  
                         
                     
                     
                        Carmenère N. - Cabernet
                     
                  
                         
                     
                     
                        Carmenère N. - Cabernet Italiano
                     
                  
                         
                     
                     
                        Carmenère N. - Cabernet Nostrano
                     
                  
                         
                     
                     
                        Casetta N.
                     
                  
                         
                     
                     
                        Chardonnay B.
                     
                  
                         
                     
                     
                        Franconia N.
                     
                  
                         
                     
                     
                        Goldtraminer B.
                     
                  
                         
                     
                     
                        Gosen N.
                     
                  
                         
                     
                     
                        Groppello di Revò N. - Groppello
                     
                  
                         
                     
                     
                        Kerner B.
                     
                  
                         
                     
                     
                        Lagarino B.
                     
                  
                         
                     
                     
                        Lambrusco a Foglia Frastagliata N. - Enantio N.
                     
                  
                         
                     
                     
                        Lambrusco a Foglia Frastagliata N. - Lambrusco
                     
                  
                         
                     
                     
                        Manzoni Bianco B. - Incrocio Manzoni 6.0.13 B.
                     
                  
                         
                     
                     
                        Maor B.
                     
                  
                         
                     
                     
                        Merlot N.
                     
                  
                         
                     
                     
                        Moscato Giallo B. - Goldmuskateller
                     
                  
                         
                     
                     
                        Moscato Giallo B. - Moscato
                     
                  
                         
                     
                     
                        Moscato Giallo B. - Moscatellone
                     
                  
                         
                     
                     
                        Moscato Rosa Rs. - Moscato delle Rose
                     
                  
                         
                     
                     
                        Moscato Rosa Rs. - Rosen Muskateller
                     
                  
                         
                     
                     
                        Müller Thurgau B. - Riesling x Sylvaner
                     
                  
                         
                     
                     
                        Nosiola B.
                     
                  
                         
                     
                     
                        Paolina B.
                     
                  
                         
                     
                     
                        Pavana N.
                     
                  
                         
                     
                     
                        Petit Verdot N
                     
                  
                         
                     
                     
                        Pinot Bianco B. - Pinot
                     
                  
                         
                     
                     
                        Pinot Bianco B. - Pinot Blanc
                     
                  
                         
                     
                     
                        Pinot Bianco B. - Weissburgunder
                     
                  
                         
                     
                     
                        Pinot Bianco B. - Weiß Burgunder
                     
                  
                         
                     
                     
                        Pinot Bianco B. - Weißburgunder
                     
                  
                         
                     
                     
                        Pinot Grigio - Grauburgunder
                     
                  
                         
                     
                     
                        Pinot Grigio - Grauer Burgunder
                     
                  
                         
                     
                     
                        Pinot Grigio - Pinot
                     
                  
                         
                     
                     
                        Pinot Grigio - Pinot Gris
                     
                  
                         
                     
                     
                        Pinot Grigio - Ruländer
                     
                  
                         
                     
                     
                        Pinot Nero N. - Blauer Spätburgunder
                     
                  
                         
                     
                     
                        Pinot Nero N. - Pinot
                     
                  
                         
                     
                     
                        Pinot Nero N. - Pinot Noir
                     
                  
                         
                     
                     
                        Pinot Nero N. - Spätburgunder
                     
                  
                         
                     
                     
                        Pinot Nero N. - Blauburgunder
                     
                  
                         
                     
                     
                        Rebo N.
                     
                  
                         
                     
                     
                        Rossara N.
                     
                  
                         
                     
                     
                        Saint Laurent N.
                     
                  
                         
                     
                     
                        Sauvignon B. - Sauvignon Blanc
                     
                  
                         
                     
                     
                        Schiava Gentile N. - Kleinvernatsch
                     
                  
                         
                     
                     
                        Schiava Gentile N. - Mittervernatsch
                     
                  
                         
                     
                     
                        Schiava Gentile N. - Schiava
                     
                  
                         
                     
                     
                        Schiava Gentile N. - Vernatsch
                     
                  
                         
                     
                     
                        Schiava N.
                     
                  
                         
                     
                     
                        Schiava Grigia N. - Grauvernatsch
                     
                  
                         
                     
                     
                        Schiava Grigia N. - Schiava
                     
                  
                         
                     
                     
                        Schiava Grigia N. - Vernatsch
                     
                  
                         
                     
                     
                        Schiava Grossa N. - Edelvernatsch Gr
                     
                  
                         
                     
                     
                        Schiava Grossa N. - Großvernatsch
                     
                  
                         
                     
                     
                        Schiava Grossa N. - Schiava
                     
                  
                         
                     
                     
                        Schiava Grossa N. - Vernatsch
                     
                  
                         
                     
                     
                        Sennen N.
                     
                  
                         
                     
                     
                        Sylvaner Verde B. - Grüner Sylvaner
                     
                  
                         
                     
                     
                        Sylvaner Verde B. - Silvaner
                     
                  
                         
                     
                     
                        Sylvaner Verde B. - Sylvaner
                     
                  
                         
                     
                     
                        Syrah N. - Shiraz
                     
                  
                         
                     
                     
                        Teroldego N.
                     
                  
                         
                     
                     
                        Verdealbara B.
                     
                  
                         
                     
                     
                        Bronner B.
                     
                  
                         
                     
                     
                        Helios B.
                     
                  
                         
                     
                     
                        Johanniter B.
                     
                  
                         
                     
                     
                        Solaris B.
                     
                  
                         
                     
                     
                        Turca N.
                     
                  
                         
                     
                     
                        Turca N. - Serbina N.
                     
                  
                         
                     
                     
                        Lagrein N.
                     
                  
                         
                     
                     
                        Marzemino N. - Berzamino
                     
                  
                         
                     
                     
                        Marzemino N. - Berzemino
                     
                  
                         
                     
                     
                        Meunier N.
                     
                  
                         
                     
                     
                        Negrara N.
                     
                  
                         
                     
                     
                        Riesling Italico B. - Riesling
                     
                  
                         
                     
                     
                        Riesling Italico B. - Welschriesling
                     
                  
                         
                     
                     
                        Riesling Renano B. - Rheinrieseling
                     
                  
                         
                     
                     
                        Riesling Renano B. - Riesling
                     
                  
                         
                     
                     
                        Traminer Aromatico Rs. - Gewürztraminer
                     
                  
                         
                     
                     
                        Trebbiano Toscano B. - Procanico
                     
                  
                         
                     
                     
                        Trebbiano Toscano B. - Trebbiano
                     
                  
                         
                     
                     
                        Trebbiano Toscano B. - Ugni Blanc
                     
                  
                         
                     
                     
                        Veltliner B. - Gruner Veltliner
                     
                  
                         
                     
                     
                        Moscato Giallo B. - Moscatello
                     
                  
                         
                     
                     
                        Moscato Giallo B. - Muscat
                     
                  
                         
                     
                     
                        Moscato Giallo B. - Muskateller
                     
                  
                         
                     
                     
                        Malvasia Nera Lunga N. - Malvasia
                     
                  
                         
                     
                     
                        Malvasia N. - Malvasier
                     
                  
                         
                     
                     
                        Malvasia N. - Roter Malvasier
                     
                  
                         
                     
                     
                        Petit Manseng B.
                     
                  
                         
                     
                     
                        Portoghese N. - Blauer Portugieser
                     
                  
                         
                     
                     
                        Portoghese N. - Portugieser
                     
                  
                         
                     
                     
                        Tannat N.
                     
                  
                         
                     
                     
                        Tempranillo N.
                     
                  
                         
                     
                     
                        Viogner B.
                     
                  
                         
                     
                     
                        Zweigelt N.
                     
                  
                         
                     
                     
                        Diolinoir N.
                     
                  
                         
                     
                     
                        Barbera N.
                     
                  
                         
                     
                     
                        Bianchetta Trevigiana B. - Bianchetta
                     
                  
                         
                     
                     
                        Malvasia Istriana B. - Malvasia
                     
                  
                         
                     
                     
                        Marzemina Grossa N. - Marzemina Bastarda
                     
                  
                         
                     
                     
                        Marzemina Bianca B. - Marzemina
                     
                  
                         
                     
                     
                        Moscato Bianco B. - Gelber Muskateller
                     
                  
                         
                     
                     
                        Moscato Bianco B. - Moscatello
                     
                  
                         
                     
                     
                        Moscato Bianco B. - Moscatello
                     
                  
                         
                     
                     
                        Moscato Bianco B. - Moscatellone
                     
                  
                         
                     
                     
                        Moscato Bianco B. - Moscato
                     
                  
                         
                     
                     
                        Moscato Bianco B. - Muscat
                     
                  
                         
                     
                     
                        Moscato Bianco B. - Muskateller
                     
                  
                         
                     
                     
                        Glera B. - Serprino
                     
                  
                         
                     
                     
                        Glera Lunga B. - Glera
                     
                  
                         
                     
                     
                        Glera Lunga B. - Serprino
                     
                  
                         
                     
                     
                        Tocai Friulano B. - Tai
                     
                  
                         
                     
                     
                        Trevisana Nera N.
                     
                  8.   Deskrizzjoni tar-rabta/rabtiet
            
            
               Vigneti delle Dolomiti, il-kategoriji kollha (1, 4, 5, 6, 8, 15 u 16)
            
            
               Il-fatturi naturali li huma rilevanti għar-rabta:
            
            Iż-żona tħaddan Trentino, Alto Adige u l-provinċja ta’ Belluno fil-Veneto u tinsab fid-Dolomiti, firxa straordinarja ta’ muntanji u Sit ta’ Patrimonju Dinji tal-Unesco. Iż-żona primarjament hija muntanjuża jew bl-għoljiet, u l-ġeoloġija għandha varjetà kbira peress li tinkludi muntanji ta’ oriġini ġeoloġika differenti; minn dawn, id-Dolomiti jkopru l-akbar żona.
            Il-klima tvarja bejn semikontinentali u tal-Alpi; l-aktar xhur kesħin huma x-xhur tax-xitwa, filwaqt li l-aktar xhur sħan huma Lulju u Awwissu. Il-preċipitazzjoni medja hija 1 000 mm/sena u d-distribuzzjoni tax-xita tipikament hija Mediterranja, fejn ix-xita tinżel l-aktar fir-rebbiegħa u fil-ħarifa. Xita adegwata u kapaċità eċċellenti tal-ilma minħabba l-preżenza sinifikanti ta’ muntanji li l-borra tagħhom tkun qed tinħall ifisser li l-ħamrija fiha biżżejjed ilma. Il-ġeografija partikolari tad-Dolomiti, flimkien ma’ klima tranżitorja bejn il-klimi tal-Mediterran u tal-Alpi, toħloq ambjent uniku fiż-żona tal-produzzjoni tal-għeneb tal-“Vigneti delle Dolomiti” IGT u tagħmel distinzjoni bejn l-inbejjed li jiġu prodotti hemm.
            F’termini pedoloġiċi, fil-biċċa l-kbira tagħha l-ħamrija tikkonsisti minn residwi tal-ġebel tal-ġir b’kontenut għoli ta’ ġebel, li jirriżulta fi drenaġġ u ventilazzjoni tajbin. Din il-ħamrija ġeneralment tinstab fuq residwi tal-ġebel tal-ġir fiż-żoni ta’ livell medju u għoli tal-alluvjonijiet. Il-ħamrija fuq il-partijiet aktar baxxi tal-għoljiet fiha kontenut aktar baxx ta’ ġebel. F’xi żoni tal-pjanura, hemm strati ta’ “colluvium” akkumulati u ħamrija fuq depożiti moreni jew żrar tax-xmajjar. Hemm ukoll ħamrija ta’ oriġini ġeoloġika differenti, bħal fil-widien ta’ Valle di Cembra (porforitika), Val d’Isarco (matamorfika-kristallina) u l-Vallagarina ċentrali (bażaltika).
            
               Il-fatturi storiċi u umani relevanti għar-rabta:
            
            Id-dwieli u l-inbid dejjem kienu jagħmlu parti mill-wirt kulturali taż-żona, kif jintwera minn diversi sejbiet arkeoloġiċi u evidenza storika ddokumentata fuq perjodu ta’ żmien li jmur lura mill-Età tal-Bronż sal-ġurnata tal-lum. Għal diversi sekli, iż-żona sħiħa kienet ukoll parti integrali tal-Imperu Awstro-Ungeriż, u xi wħud mill-karatteristiċi amministrattivi u kulturali tal-imperu għadhom ippreservati b’mod ċar sal-lum. Matul l-elf sena li l-kultivazzjoni tad-dwieli u l-istorja tal-bniedem imxew id f’id, żviluppaw rabtiet intrinsiċi bejn dawn it-tnejn, li huma riflessi mhux biss fil-kultura lokali u fil-prattiki tradizzjonali agrikoli u tal-vinifikazzjoni, iżda wkoll f’oqsma kulturali aktar wisgħin u indiretti, bħall-arti u l-gastronomija. L-istabbiliment tal-Istitut Agrikolu San Michele all’Adige fl-1874 ħalla impatt deċiżiv u dejjiemi fuq il-vitikultura u l-produzzjoni tal-inbid u fuq il-kultura tal-inbid b’mod ġenerali fiż-żona, filwaqt li pprovda sors straordinarju ta’ tagħlim, għarfien u edukazzjoni fis-settur. Fil-fatt, il-vitikultura moderna hija dovuta l-aktar għat-taħriġ u għad-disseminazzjoni ta’ tekniki ġodda tal-vitikultura u enoloġiċi li jintużaw minn dan l-istitut flimkien mal-iskola ta’ Conegliano. Kien hemm kontribut essenzjali wkoll mill-produtturi tal-inbid taż-żona, li introduċew proċessi u metodoloġiji tal-ġestjoni tal-vinji li jħalltu flimkien teknoloġiji tal-vinifikazzjoni ambjentalment u ekonomikament sostenibbli u innovattivi.
            
               Vigneti delle Dolomiti, Kategorija: Inbid
            
            Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika.
            L-inbejjed il-bojod tat-tipi differenti juru firxa ta’ kuluri li tvarja minn isfar lewn it-tiben għal isfar dehbi, xi drabi bi ħjiel ta’ aħdar ċar jew kulur ir-ram bħal fil-każ ta’ Pinot Grigio. L-aromi fini tal-inbejjed huma kkaratterizzati mis-sottilezza tagħhom, b’togħmiet ta’ frott li ġeneralment jirriflettu l-varjetà ewlenija tal-għeneb li ntużat fl-inbid, b’mod partikolari fil-każ ta’ varjetajiet aromatiċi jew semiaromatiċi bħal Muller Thurgau u Sauvignon. It-togħma tal-inbejjed, li tvarja minn qarsa għal ħelwa, hija armonjuża, strutturata tajjeb, friska u bnina.
            L-inbejjed rożè, b’mod partikolari dawk miksuba mill-varjetajiet Schiava, Merlot u Teroldego, għandhom kulur roża li jvarja fl-intensità, li jirriżulta mill-proċess tal-vinifikazzjoni. It-togħma hija friska u armonjuża, u tvarja minn xotta għal ħelwa b’aċidità bbilanċjata.
            L-inbejjed il-ħomor għandhom kulur aħmar lewn ir-rubini li jvarja fl-intensità, xi drabi bi ħjiel ta’ oranġjo fil-każ ta’ nbejjed immaturati. L-aroma tagħhom ġejja mid-dwieli, b’xi drabi tkun togħma delikata ħafna jew togħma ta’ frott; skont il-varjetà tal-għeneb li ntużat biex jiġu prodotti, dawn jista’ jkollhom aromi tal-frott li jvarjaw fl-intensità u li jkunu żviluppati sew jekk l-inbid ikun immaturat. It-togħma hija armonjuża u strutturata tajjeb, u tista’ tvarja minn xotta għal ħelwa.
            L-inbid aħmar “Novello” jesprimi l-aromi u t-togħmiet assoċjati mat-teknika partikolari tal-maċerazzjoni tal-karbonju li ntużat biex jiġi prodott inbid mill-għeneb. Dan isaħħaħ il-profil etiliku tal-inbid u n-noti tipiċi tal-varjetà tal-għeneb.
            Il-firxa wiesgħa ta’ varjetajiet tal-għeneb li jitkabbru tippermetti li jiġu sfruttati bl-aħjar mod id-diversi tipi ta’ artijiet. Il-vinji normalment jinsabu fiż-żoni bl-aktar esponiment favorevoli għax-xemx. Primarjament, il-varjetajiet tal-għeneb l-abjad jitkabbru f’żoni li jkollhom l-għoljiet, filwaqt li l-varjetajiet tal-għeneb l-aħmar li jitkabbru fil-fond tal-ħamrija fil-qiegħ tal-widien jistgħu jipproduċu nbejjed b’palat qawwi, tanniċi u bnin li jkollhom togħmiet ta’ frott misjur żviluppati sew.
            Il-varjazzjonijiet fit-temperatura bejn binhar u billejl li huma tipiċi f’din iż-żona jikkawżaw, b’mod partikolari fil-każ tal-għeneb l-abjad, akkumulazzjoni konsiderevoli tal-prekursuri aromatiċi li jagħtu lill-inbejjed il-karatteristiċi organolettiċi partikolari tagħhom. Għalhekk, il-varjetà ta’ pożizzjonijiet u altitudnijiet tal-artijiet tipprovdi firxa wiesgħa ta’ kundizzjonijiet differenti, li tagħmilha possibbli biex tiġi identifikata l-aktar lokalità xierqa għall-inbejjed differenti.
            Il-karatteristiċi u l-kwalitajiet tal-inbejjed “Vigneti delle Dolomiti” IGT huma dovuti wkoll għal fatturi umani, b’mod partikolari l-professjonaliżmu tal-produtturi tal-inbid. Iż-żona tal-art imħawla bid-dwieli ta’ impriża għandha daqs modest ta’ madwar 1,3 ettaru. It-topografija tfisser ukoll li huma meħtieġa għadd kbir ta’ sigħat tax-xogħol (aktar minn 600) biex jiġi kkultivat ettaru ta’ vinji. Il-biċċa l-kbira ta’ dan il-ħin jiġi ddedikat għal operazzjonijiet li jkollhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta’ miżuri għas-saħħa tal-pjanti. F’dan ir-rigward, għandu jiġi nnotat li kważi ż-żona sħiħa mħawla bid-dwieli tiġi kkultivata skont il-prinċipji tal-ġestjoni integrata, u dejjem aktar organika, tal-organiżmi ta’ ħsara. L-għeneb jintgħażel esklużivament bl-idejn.
            L-interazzjoni bejn il-fatturi naturali (il-klima, il-kundizzjonijiet tal-ħamrija u t-topografija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni, tagħmilha possibbli li jiġu prodotti nbejjed ta’ kwalità li l-karatteristiċi u r-reputazzjoni tagħhom huma marbutin kemm maż-żona tal-produzzjoni kif ukoll mal-varjetajiet tal-għeneb li minnhom huma prodotti.
            
               Vigneti delle Dolomiti, Kategoriji (4) Inbid frizzanti, (5) Inbid frizzanti ta’ kwalità, (6) Inbid frizzanti aromatiku ta’ kwalità, (8) Inbid semifrizzanti
            
            Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika.
            L-inbid frizzanti, filwaqt li għandu tradizzjoni li tmur lura sekli sħaħ, jitqies bħala l-ġojjell tal-kuruna tal-vinifikazzjoni lokali. L-attenzjoni partikolari li tittieħed matul il-fażi tat-tkabbir u tal-ħsad tal-għeneb u l-produzzjoni ta’ dawn fl-inbid ta’ bażi kif ukoll matul il-perjodu tal-fermentazzjoni sekondarja sussegwenti ġġiegħel l-inbid frizzanti jispikka minħabba l-kwalitajiet partikolari tiegħu tas-sottilezza u tal-eleganza.
            Il-kwalità tal-inbejjed frizzanti hija kkaratterizzata mid-disponibbiltà tal-materja prima li toriġina miż-żoni muntanjużi tal-vitikultura, fejn l-għeneb u l-inbejjed għandhom karatteristiċi ta’ kwalità li huma ideali biex jiġi prodott dan it-tip ta’ nbid. Dawn il-karatteristiċi jikkonsistu b’mod partikolari fil-fatt li l-għeneb iżomm bilanċ tajjeb bejn il-kontenut taz-zokkor u l-aċidità, bl-għajnuna tal-varjazzjoni fit-temperatura bejn binhar u billejl, li gradwalment issir aktar evidenti hekk kif tiżdied l-altitudni tal-vinji.
            Barra minn dan, il-karatterizzazzjoni tal-prodott tiddependi fuq il-firxa ristretta ta’ varjetajiet tad-dwieli li jistgħu jintużaw biex jiġu prodotti nbejjed frizzanti.
            Fir-rigward tal-“inbid frizzanti aromatiku ta’ kwalità”, l-interazzjoni kawżali hija dovuta wkoll għall-għażla tal-varjetà tal-għeneb, jiġifieri l-varjetà nattiva ta’ “Moscato Giallo” li tkun qed titkabbar fiż-żona, l-aromi fini li jiġu mqawwija minn proċess ta’ maturazzjoni li ma jkollux intensità għolja wisq, bl-għajnuna tal-klima sub-Alpina.
            L-inbid frizzanti huwa kkaratterizzat minn ragħwa dinamika u persistenti u kulur li jvarja minn isfar lewn it-tiben għal isfar dehbi bi ħjiel ta’ aħdar ċar. Għandu aroma distintiva u fina bi ħjiel tal-ħmira. It-togħma hija fina, dinamika u tipika tal-varjetà tal-għeneb.
            L-inbid frizzanti rożè, li primarjament jinkiseb mill-varjetà tal-għeneb ta’ Pinot Nero, huwa kkaratterizzat minn ragħwa dinamika u persistenti u minn kulur roża li jvarja fl-intensità. Għandu aroma distintiva u fina bi ħjiel tal-ħmira. It-togħma hija fina, dinamika u distintiva.
            F’termini tal-kontenut taz-zokkor, it-togħma tal-inbid frizzanti, irrispettivament ikunx abjad jew rożè, tvarja minn qarsa għal ħelwa, jiġifieri bl-indikazzjoni minn “brut nature” għal “ħelwa”.
            L-inbejjed semifrizzanti, irrispettivament ikunux bojod, rożè jew ħomor, jiġu distinti bil-freskezza u bid-dinamiċità tagħhom, li huma marbutin mar-rilaxx moderat tad-diossidu tal-karbonju.
            Barra minn hekk, il-livell ta’ speċjalizzazzjoni li kisbu xi impriżi fil-produzzjoni tal-inbejjed semifrizzanti għamilha possibbli li jiġu rfinati t-tekniki tal-vinifikazzjoni u l-aspetti teknoloġiċi marbutin mal-fermentazzjoni sekondarja li ssir f’kontenituri kbar (awtoklavi), li tgħin biex jitjieb l-istandard tal-kwalità tal-inbejjed semifrizzanti.
            Fil-fatt, l-ispeċjalizzazzjoni tal-proċess tal-produzzjoni għamlitha possibbli li jiġu identifikati t-tipi ta’ varjetajiet li huma l-aktar xierqa biex jiġu pproċessati fi nbid semifrizzanti u biex titwettaq il-fermentazzjoni sekondarja permezz ta’ tagħmir li jkun fuq quddiem nett fit-teknoloġija; dawn il-karatteristiċi kkontribwew biex titjieb il-kwalità tal-prodott finali.
            Il-varjetà tal-ambjenti f’termini tal-ħamrija u tal-klima tagħmilha possibbli biex jiġi sfruttat bl-aħjar mod il-potenzjal tal-varjetajiet li jkunu xierqa biex jiġu pproċessati fi nbid frizzanti. Il-vinji normalment jinsabu fiż-żoni bl-aktar esponiment favorevoli għax-xemx. Il-varjazzjonijiet fit-temperatura bejn binhar u billejl li huma tipiċi f’din iż-żona jikkawżaw, b’mod partikolari fil-każ tal-għeneb l-abjad, akkumulazzjoni konsiderevoli tal-prekursuri aromatiċi li jagħtu lill-inbejjed il-karatteristiċi organolettiċi partikolari tagħhom. Għalhekk, il-varjetà ta’ pożizzjonijiet u altitudnijiet tal-artijiet tipprovdi firxa wiesgħa ta’ kundizzjonijiet differenti, li tagħmilha possibbli biex tiġi identifikata l-aktar lokalità xierqa għall-varjetajiet differenti tad-dwieli.
            Il-karatteristiċi u l-kwalitajiet tal-inbejjed “Vigneti delle Dolomiti” IGT huma dovuti wkoll għal fatturi umani, b’mod partikolari l-professjonaliżmu tal-produtturi tal-inbid. Iż-żona tal-art imħawla bid-dwieli ta’ impriża għandha daqs modest ta’ madwar 1,3 ettaru. It-topografija tfisser ukoll li huma meħtieġa għadd kbir ta’ sigħat tax-xogħol (aktar minn 600) biex jiġi kkultivat ettaru ta’ vinji. Il-biċċa l-kbira ta’ dan il-ħin jiġi ddedikat għal operazzjonijiet li jkollhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta’ miżuri għas-saħħa tal-pjanti. F’dan ir-rigward, għandu jiġi nnotat li kważi ż-żona sħiħa mħawla bid-dwieli tiġi kkultivata skont il-prinċipji tal-ġestjoni integrata, u dejjem aktar organika, tal-organiżmi ta’ ħsara. L-għeneb jintgħażel esklużivament bl-idejn.
            L-interazzjoni bejn il-fatturi naturali (il-varjetà tal-għeneb, il-klima, il-ħamrija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni tagħmilha possibbli li jiġu prodotti nbejjed ta’ kwalità li l-karatteristiċi u r-reputazzjoni tagħhom huma marbutin kemm maż-żona tal-produzzjoni kif ukoll mal-varjetajiet tal-għeneb li minnhom huma prodotti.
            
               Vigneti delle Dolomiti, Kategoriji 15 - Inbid minn għeneb misjur u 16 - Inbid minn għeneb misjur iżżejjed
            
            Informazzjoni dwar il-kwalità speċjali tal-prodotti attribwibbli għall-oriġini ġeografika u r-rabta kawżali mal-karatteristiċi naturali u umani taż-żona ġeografika. Il-kulur ivarja minn isfar dehbi għal ambra għall-inbejjed bojod għal roża u aħmar lewn il-granata, skont il-varjetà li tintuża. L-aroma hija delikata u distintiva b’togħmiet ta’ għeneb imqadded, xi drabi pikkanti u li jixbah l-għasel u l-frott misjur. It-togħma hija rikka, armonjuża, ta’ nbid tal-iżbib u tista’ tvarja minn qarsa għal ħelwa, minkejja li huma prevalenti tipi b’kontenut għoli taz-zokkor.
            Minkejja li l-produzzjoni tal-inbejjed “Passito” tikkonċerna l-varjetajiet kollha sa ċertu punt, kemm il-varjetajiet tal-għeneb l-abjad kif ukoll l-aħmar, l-aktar varjetajiet li jintużaw b’mod frekwenti huma l-varjetajiet tal-għeneb aromatiku (Moscato Giallo, Moscato Rosa, Traminer Aromatico) u l-varjetajiet semiaromatiċi (Goldtraminer, Nosiola, Riesling Renano, Sauvignon, eċċ.).
            It-tnixxif iseħħ fuq il-pjanta (inbid minn għeneb misjur iżżejjed) jew f’żoni tat-tnixxif (inbid minn għeneb imqadded). It-tul tal-perjodu tat-tisjir iżżejjed jew tat-tnixxif ivarja u jiddependi fuq l-intensità tal-karatteristiċi li l-produttur tal-inbid jixtieq jagħti lill-prodott aħħari permezz ta’ din it-teknika.
            L-għeneb li jintuża biex jiġu prodotti l-inbejjed “Passito” huma identifikati mill-produttur abbażi ta’ karatteristiċi fiżiċi u ta’ kwalità speċifiċi tal-għanqud.
            L-għenieqed li jkollhom struttura mifruxa, jiġifieri li jkollhom ħafna spazju bejn l-għeneb, huma partikolarment xierqa biex jitnixxfu u jintgħażlu fil-vinja fil-mument tal-ħsad.
            It-tnixxif jingħata preferenza mill-varjazzjoni evidenti fit-temperatura bejn binhar u billejl, li hija partikolarment notevoli matul l-aħħar tas-sajf u l-ħarifa, u mill-irjieħ tat-Tramuntana fir-reġjun li jkunu ġejjin mill-Alpi.
            Barra minn hekk, ir-riħ inqas problematiku “Òra del Garda” jonfoħ kuljum mil-Lag Garda, filwaqt li jinfirex fuq parti kbira taż-żona tal-produzzjoni u jikkontribwixxi b’mod sinifikanti biex jinħolqu l-kundizzjonijiet ottimali biex jitnixxef l-għeneb, jiġifieri kważi ventilazzjoni naturali kontinwa b’livelli ta’ umdità b’tali mod li jiġi evitat li l-għeneb jinxef malajr wisq.
            L-inbejjed “Passito”, minkejja li b’mod ġenerali jiġu prodotti f’volumi baxxi, jiġu prodotti minn kważi l-kumpaniji kollha tal-ibbottiljar, li spiss jirrappreżentaw prodott “ewlieni” ta’ impriża.
            L-interazzjoni kawżali bejn iż-żona ġeografika u l-karatteristiċi tal-prodott primarjament hija dovuta għal tliet fatturi:
            
                        —
                     
                     
                        id-disponibbiltà tal-varjetajiet (kif speċifikat hawn fuq), li l-għeneb tagħhom huma partikolarment xierqa biex jgħaddu mill-proċess neċessarju tat-tnixxif biex jiġi prodott dan it-tip ta’ nbid;
                     
                  
                        —
                     
                     
                        il-varjazzjonijiet fit-temperatura u ż-żeffiet lokali perjodiċi (“Òra del Garda”) li jiffavorixxu l-preservazzjoni tal-għeneb matul il-fażi tat-tnixxif, irrispettivament isirx fuq il-pjanta jew f’żoni tat-tnixxif;
                     
                  
                        —
                     
                     
                        tradizzjoni qadima tal-produzzjoni tal-inbejjed “Passito” li għadha titwettaq permezz ta’ tekniki li ngħaddu matul is-sekli.
                     
                  Il-varjetà tal-ambjenti f’termini tal-ħamrija u tal-klima tagħmilha possibbli biex jiġi sfruttat bl-aħjar mod il-potenzjal tal-varjetajiet tal-għeneb li jkunu l-aktar xierqa biex jgħaddu mill-proċess tat-tnixxif. Il-vinji normalment jinsabu fiż-żoni bl-aktar esponiment favorevoli għax-xemx. Il-varjazzjonijiet fit-temperatura bejn binhar u billejl li huma tipiċi f’din iż-żona jikkawżaw, b’mod partikolari fil-każ tal-għeneb l-abjad, akkumulazzjoni konsiderevoli tal-prekursuri aromatiċi li jagħtu lill-inbejjed il-karatteristiċi organolettiċi partikolari tagħhom. Għalhekk, il-varjetà ta’ pożizzjonijiet u altitudnijiet tal-artijiet tipprovdi firxa wiesgħa ta’ kundizzjonijiet differenti, li tagħmilha possibbli li tiġi identifikata l-aktar lokalità xierqa għall-varjetajiet differenti tad-dwieli.
            Il-karatteristiċi u l-kwalitajiet tal-inbejjed “Vigneti delle Dolomiti” IGT huma dovuti wkoll għal fatturi umani, b’mod partikolari l-professjonaliżmu tal-produtturi tal-inbid. Iż-żona tal-art imħawla bid-dwieli ta’ impriża għandha daqs modest ta’ madwar 1,3 ettaru. It-topografija tfisser ukoll li huma meħtieġa għadd kbir ta’ sigħat tax-xogħol (aktar minn 600) biex jiġi kkultivat ettaru ta’ vinji. Il-biċċa l-kbira ta’ dan il-ħin jiġi ddedikat għal operazzjonijiet li jkollhom l-għan li jottimizzaw it-tkabbir tal-pjanti u l-maturazzjoni tal-għeneb, filwaqt li jistimolaw ir-reżistenza naturali għall-patoġeni u jnaqqsu l-użu ta’ miżuri għas-saħħa tal-pjanti. F’dan ir-rigward, għandu jiġi nnotat li kważi ż-żona sħiħa mħawla bid-dwieli tiġi kkultivata skont il-prinċipji tal-ġestjoni integrata, u dejjem aktar organika, tal-organiżmi ta’ ħsara. L-għeneb jintgħażel esklużivament bl-idejn.
            L-interazzjoni bejn il-fatturi naturali (il-varjetà tal-għeneb, il-klima, il-ħamrija), l-esperjenza miksuba mill-operaturi lokali u mit-tekniki moderni tat-tkabbir u tal-vinifikazzjoni tagħmilha possibbli li jiġu prodotti nbejjed ta’ kwalità li l-karatteristiċi u r-reputazzjoni tagħhom huma marbutin kemm maż-żona tal-produzzjoni kif ukoll mal-varjetajiet tal-għeneb li minnhom huma prodotti.
            9.   Rekwiżiti oħra applikabbli
            
            
               Derogi dwar iż-żona tal-vinifikazzjoni u l-ipproċessar f’inbid semifrizzanti u frizzanti
            
            Qafas ġuridiku: Fil-leġiżlazzjoni tal-UE
            Tip ta’ kundizzjoni addizzjonali: Deroga dwar il-produzzjoni fiż-żona ġeografika identifikata
            Deskrizzjoni tal-kundizzjoni:
            Skont il-leġiżlazzjoni applikabbli tal-UE, il-vinifikazzjoni u l-ipproċessar fi nbid semifrizzanti u frizzanti jistgħu jitwettqu wkoll fir-reġjuni tal-viċinat tal-Veneto u tal-Lombardia, sakemm l-impriżi kkonċernati jkunu jistgħu juru tradizzjoni mingħajr waqfien tal-produzzjoni ta’ nbejjed tal-IĠP “Vigneti delle Dolomiti” matul l-aħħar ħames snin tal-għasra.
            Il-possibbiltà li l-inbid jiġi pproċessat f’inbid frizzanti u semifrizzanti fir-reġjuni tal-viċinat hija ġġustifikata u konsistenti mal-fatt li l-proċessi normali tal-vinifikazzjoni jistgħu jitwettqu f’dawn ir-reġjuni. Dawn il-proċessi ma jitqisux bħala stadji ta’ wara l-vinifikazzjoni, iżda minflok bħala parti integrali tal-produzzjoni tal-inbid, u għalhekk jistgħu jitwettqu biss fiż-żona tal-produzzjoni tal-inbid identifikata.
            Din id-deroga hija bbażata fuq tradizzjoni stabbilita sew, u tippermetti lill-produtturi kkonċernati jużaw ukoll impjanti tal-ipproċessar li jinsabu fl-unitajiet amministrattivi msemmija qabel li jmissu maż-żona tal-produzzjoni.
            
               Indikazzjoni tal-isem tal-varjetà tal-għeneb fuq it-tikketta
            
            Qafas ġuridiku: Fil-leġiżlazzjoni tal-UE
            Tip ta’ kundizzjoni addizzjonali: Rekwiżiti addizzjonali tat-tikkettar
            Deskrizzjoni tal-kundizzjoni:
            It-tikketti tal-inbejjed fil-kategoriji “Inbid” u “Inbid semifrizzanti” li jkollhom l-IĠP “Vigneti delle Dolomiti” jistgħu juru l-isem ta’ varjetà waħda jew żewġ varjetajiet tal-għeneb li minnhom jinkisbu l-inbejjed.
            Madankollu, f’konformità mal-leġiżlazzjoni applikabbli tal-UE, l-użu tal-isem tal-varjetà jew tal-varjetajiet tal-għeneb fit-tikkettar u fil-preżentazzjoni huwa pprojbit fil-każijiet li ġejjin:
            
                        (a)
                     
                     
                        Għall-kategoriji tal-inbid “Inbid minn għeneb imqadded” u “Inbid minn għeneb misjur iżżejjed”, inklużi dawk deskritti bħala “Vino Passito” jew “Passito”;
                     
                  
                        (b)
                     
                     
                        Għall-kategoriji “Inbid” u “Inbid semifrizzanti”, limitati għall-varjetajiet li ġejjin: - għall-inbejjed tal-provinċja ta’ Bolzano: Lagrein, Riesling Italico, Riesling Renano, Traminer Aromatico, Veltliner; - għall-inbejjed tal-provinċja ta’ Trento: Lagrein, Marzemino, Meunier, Negrara, Riesling Italico, Riesling Renano, Traminer Aromatico, Trebbiano Toscano, Veltliner.
                     
                  Barra minn hekk, għall-kategoriji “Inbid frizzanti” u “Inbid frizzanti ta’ kwalità”, tista’ ssir referenza fuq it-tikketta lil varjetà waħda jew lil żewġ varjetajiet, limitati għal dawn li ġejjin: Chardonnay, Pinot Bianco, Pinot Grigio, Pinot Nero u Müller Thurgau; u għall-kategorija “Inbid frizzanti aromatiku ta’ kwalità”, jista’ jintuża biss l-isem tal-varjetà Moscato Giallo fuq it-tikketta.
            
               Link għall-ispeċifikazzjoni tal-prodott
            
            https://www.politicheagricole.it/flex/cm/pages/ServeBLOB.php/L/IT/IDPagina/12936